CELEX: 62013TN0479
Language: el
Date: 2013-09-03 00:00:00
Title: Υπόθεση T-479/13: Προσφυγή της 3ης Σεπτεμβρίου 2013 — Marchiani κατά Κοινοβουλίου

16.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 336/26
            
         Προσφυγή της 3ης Σεπτεμβρίου 2013 — Marchiani κατά Κοινοβουλίου
   (Υπόθεση T-479/13)
   2013/C 336/56
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Jean-Charles Marchiani (Toulon, Γαλλία) (εκπρόσωπος: C.-S. Marchiani, δικηγόρος)
   
      Καθού: Ευρωπαϊκό Κοινοβούλιο
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του Γενικού Γραμματέα της 4ης Ιουλίου 2013·
            
         
               —
            
            
               να ακυρώσει το χρεωστικό σημείωμα της 5ης Ιουλίου 2013·
            
         
               —
            
            
               να καταδικάσει το Ευρωπαϊκό Κοινοβούλιο στα δικαστικά έξοδα.
            
         
      Λόγοι της προσφυγής και κύρια επιχειρήματα
   
   Με την παρούσα προσφυγή, ο προσφεύγων αμφισβητεί την απόφαση του Ευρωπαϊκού Κοινοβουλίου να προβεί στην είσπραξη των ποσών που ο προσφεύγων είχε λάβει μεταξύ 2001 και 2004 ως αποζημίωση βουλευτικής επικουρίας.
   Προς στήριξη της προσφυγής, ο προσφεύγων προβάλλει έξι λόγους.
   
               1)
            
            
               Ο πρώτος λόγος αντλείται από διαδικαστική παρατυπία, στο μέτρο που η απόφαση του Γενικού Γραμματέα του Κοινοβουλίου, της 4ης Ιουλίου 2013, ήταν αντίθετη προς την απόφαση του Προεδρείου του Ευρωπαϊκού Κοινοβουλίου, της 19ης Μαΐου και της 9ης Ιουλίου 2008, περί διατάξεως εφαρμογής του καθεστώτος των βουλευτών του Ευρωπαϊκού Κοινοβουλίου, καθώς και προς την αρχή της εκατέρωθεν ακροάσεως και προς την τήρηση των δικαιωμάτων άμυνας.
            
         
               2)
            
            
               Ο δεύτερος λόγος αντλείται από εσφαλμένη εφαρμογή της κανονιστικής ρυθμίσεως σχετικά με τα έξοδα και τις αποζημιώσεις των βουλευτών του Κοινοβουλίου (ρύθμιση ΕΑΒ).
            
         
               3)
            
            
               Ο τρίτος λόγος αντλείται από πλάνη περί την εκτίμηση των στοιχείων της δικογραφίας.
            
         
               4)
            
            
               Ο τέταρτος λόγος αντλείται από έλλειψη αμεροληψίας του Γενικού Γραμματέα του Ευρωπαϊκού Κοινοβουλίου κατά τη λήψη της αποφάσεως με ημερομηνία 4 Ιουλίου 2013.
            
         
               5)
            
            
               Ο πέμπτος και ο έκτος λόγος αντλούνται από παραγραφή των ποσών που αποτελούν αντικείμενο της εισπράξεως.